মহানগরের মহাপুজোয় হিন্দুস্তান পার্ক

কলকাতা: শরতের আকাশে মেঘ-বৃষ্টির খেলা চলছে। দেবীপক্ষের শুরু হয়ে গিয়েছে। শহরের মণ্ডপ সেজে উঠেছে বাহারি থিমে। মণ্ডপে মণ্ডপে (Kolkata Theme Puja Pandal) চলছে শেষ মুহূর্তের প্রস্তুতি। লুপ্তপ্রায় আদিবাসী প্রথা যেন প্রাণ ফিরে পাচ্ছে হিন্দুস্থান পার্কের পুজোমণ্ডপে। শহরের অন্যতম প্রাচীন এই বারোয়ারি পুজো। এ বছর পা দিল ম ৯৫ বছরে।

কলকাতায় থেকেই পেতে চান আদিবাসী সংস্কৃতির স্বাদ? তাহলে, এবার পুজোয় আপানকে আসতেই হবে হিন্দুস্থান পার্ক সার্বজনীন দুর্গোৎসব (Hindusthan Park Sarbojanin Durgatsav) কমিটির দুর্গামণ্ডপে। এ বছর তাঁদের পুজোর থিম ‘লোকজ’। এই থিমে লোকসংস্কৃতির এক বা একাধিক দিক তুলে ধরা হচ্ছে।

আরও পড়ুন: মহানগরের মহাপুজোয় নলিন সরকার স্ট্রিট

আদিবাসী শিল্পীরা গ্রামে গ্রামে ঘুরে পুতুলনাচ দেখান। বদলে তাঁদের প্রাপ্তির ঝুলি ভর্তি হয় চাল, ডাল-সহ নানা প্রকার সামগ্রীতে। দিন শেষে সে সব নিয়ে ঘরে ফেরেন শিল্পীরা। গোটা গ্রামের মানুষ একজোট হয়ে সেই সমস্ত সামগ্রী রান্না করেন এবং খাওয়াদাওয়া সারেন। এই প্রথাকেই বলা হয় চদরবদর। যা সময়ের গ্রাসে ক্রমশ হারিয়ে যাচ্ছে। নবীন প্রজন্ম আর এই পুতুলনাচ শিখতে বা দেখাতে আগ্রহী নয়। আদিবাসী শিল্পীদের নিজেদের হাতে তৈরি বাদ্যযন্ত্রগুলিও আজকালকার আদিবাসী ছেলেমেয়েরা আর বানায় না বা সেই কাজ তারা শিখতেও চায় না। সেই সব হারিয়ে যাওয়ার প্রথাকে তুলে ধরা হয়েছে মণ্ডপ সজ্জার ভাবনায়।

মণ্ডপ তৈরি করতে ব্যবহার করা হচ্ছে – বাঁশ, কাঠ, মাটি, টিন, লোহা প্রভৃতি প্রাকৃতিক সামগ্রী। প্রকৃতির সঙ্গে আদিবাসী সমাজের আত্মিক সম্পর্ক বোঝাতে মণ্ডপের অধিকাংশ স্থানেই কোনও পুরু ছাদ বা চালা নির্মাণ করা হচ্ছে না।

দেখুন ভিডিও